Op die verhoog, voor die kamera, agter die skerms. Elkeen is ’n ikoon uit eie reg. Liani Jansen van Rensburg het vyf bekendes in die bedryf oor hul loopbaan en die lewe gepols. SARIE het by dr. John Kani, dramaturg, veteraan-akteur en Tony-wenner, gaan inloer en vyf vrae gevra.
Jy bereik ’n ouderdom waar jy besef dat jy nie onsterflik is nie. Jou verganklik- heid raak so sigbaar, so prominent, soos om asem te haal. Skielik begin jy elke verhouding meer waardeer . . . koester. Niks is permanent nie. Niks is ’n gegewe nie. Ek waardeer alles, my geliefdes, my land. Jy raak bewus van tyd.
2. Jy was die eerste swart akteur in Suid-Afrika wat die rol van Othello gespeel het. In Miss Julie se 1985-produksie het jy Sandra Prinsloo gesoen, wat ’n storm ontketen het. Was ‘eerste wees’ soms moeilik?
Ek het myself nog nooit as ’n politikus gesien nie. Ek fokus eerder op mense, ek’s ’n menseregte-aktivis. As iets teen my grein, beginsels en menswees gaan, sal ek opstaan, myself laat hoor . . . My werk moet die mensdom aanspreek, dit moet menslikheid bevat. En elke storie, al is dit hoe eenvoudig, moet ’n les inhou.
Hy het hierdie gawe gehad om mense as ’n gemeenskap te sien. Elkeen was belangrik, hy het elkeen met soveel respek hanteer. Ons het ’n besonderse band gehad. Chadwick het een van my seuns geraak en ek sy ander pa. Sy dood was soos om ’n seun te verloor.
Iets vreesliks het gebeur . . . die boosheid het homself as geweld vermom. Soveel sinnelose geweld, soveel moord. ’n Lewe word nie meer as waardevol geag nie. In die verlede is ingebreek om ’n TV te steel, nou breek hulle in om te moor. My hart kan dit soms nie hou nie. Tog probeer ek vashou aan hoop, want ek is lief vir my land. Ek hoop, klou vas aan die gedagte dat ’n generasie gaan komen sê: “Nie in my naam nie ...moord, geweld, korrupsie . . . nie in my naam nie!” Dis met dáárdie hoop wat ek myself aan die slaap sus.
5. Die aktrise Cintaine Schutte vra: As jy in tyd kan teruggaan en vir jou 8-jarige self raad gee, wat sou dit wees?
Dis iets wat my ouers my van kleintydaf geleer het, en ek sou dit ook gesê het: Probeer om altyd die goedheidin almal raak te sien. Aanvaar net die teenoorgestelde as hulle dit vir jou gewys het. Daar ís goed in die wêreld, daar is áltyd mooi in die wêreld.